ትግራይ ምትካኸ ሽጋራ ብምቁፅፃር ተሸሊማ በዚ መሰረት፡ እቲ ሓሰኻ እናኣከብካ ምሻጥ ጠጠው ክብል ዝተገብረ እንትኸውን፡ ካብቲ ዘለዎ ናብ ካሊእ ከይዛመት 'በፈርዞን' ተፈጢሩ እዩ ድማ ይብሉ። ካልእ ሜላ ድማ ነዚ ሓሰኻ ዝፃወር ዓሌት በለስ ምትእትታው፤ ከምኡ ድማ ብቐሊሉ ክትቆጻጸሮ እትኽእል ሕርሻ በለስ ምክያድን ዝኣመሰሉ ፈተነታት ከምዝተገብሩ ወሲኾም ይዛረቡ። ነቲ ሓሰኻ በለስ ዝበልዑ ካልኦት ዓሌታት ሓሰኻ ንምፍራይ 'ውን ፃዕሪ ከም ዝተገብረ ይዛረቡ። መንግስቲ ከምዚ ይበል 'ምበር፡ እቶም ነበርቲ ከም ዝብሉዎ፡ እቲ ፀገም ሐዚ'ውን እናተጋደደ 'ምበር ክቃለል ኣይረአን። ንለበዳ እቲ ቁርዲድ ንምጥፋእ 'ኬሚካል' ምንፃግ ተጀሚሩ ነይሩ እዩ። ብጉልበት ህዝቢ ገልዒ በለስ ተቖሪፁ ንክቕበር እውን ተገይሩ ነይሩ፤ ግና ወይ'ከ ለውጢ። እቲ ቁርዲድ ኣብ ራያን ዋጅራትን ዝነበረ በለስ ሙሉእ ብሙሉእ ኣብሪሱ ናብ ካልኦት ከባብታት ትግራይ ተላበደ ደኣ'ምበር ኣብ ባይታ ጠብ ዝብል ነገር ኣይተሰርሐን ይብሉ ነቲ ኩነታት ዝከታተሉ። ወጀራት ብጣዕሚ ሰፊሕን ኣፃድፍን ሰብ ክኣትዎም ዘይኽእል ከባቢታት ዝበዝሖን ስለዝኾነ፡ ነቲ ሓሰኻ ክበልዕ ዝኽእል ካልእ ስነ ህይወታዊ ሓሰኻ እንተዘይተረኺቡ፡ ብጉልበት ህዝብን ብኬሚካልን ክጠፍእ ከምዘይክእል ይዝረብ። ህዝቢ ዝበሎ ኣይተሰምዐን። ራያ፣ ዋጅራት፣ እንደርታ፣ ክልተ ኣውላዕሎ....... በፂሑ ኣሎ። በዚ እንተቐፂሉ እቲ ኣብ ዓጋመን ኢሮብን ዘሎ በለስ እውን ምጥፍኡ ኣይክተርፍን። እንድሕር ከምዚ ቀፂሉ፡ በለስ ካብ ምድረ ገፅ ትግራይ ጥራሕ ዘይኮነስ ካብ ኤርትራ እውን ክጠፍእ ከም ዝኽእል ብዙሓት ይሰግኡ። ኣብ ዝሓለፈ እዋን፡ ትግራይ ብምድሓን ሃፍቲ ተፈጥሮ ብልፅቲ ተባሂላ ምሽላማ ይዝከር። ይኹን'ምበር እዚ ሽልማት ንብዙሓት ከባብታት ዘየማእኸለን ንኩሉ ከባቢ ዘየጠቓልልን እዩ ይብሉ ቢቢሲ ዘዘራረቦም ተዓዘብቲ። "ሽልማት ዝግበኦ ኩለ መዳይ መርኣያ ንዝኾነ እዩ፤ እቶም ሸለምቲ ኣካላት ደሓን ዝተብሃለ ውሱን ከባቢ እዮም ክርእዩ ተገይሮም፤ መዓዝ እሞ ኣብ ልዕሊ ህዝቢ ትግራይ ኣብ በለስ ዝወረደ ኣልማሚታዊ ጨፍጫፍ ርእዮሞ፡ ግርም እባ ብሉፅ ሽልማት!
